हङकङलाई कर्मथलो बनाएका लोकेन्द्र परियारको बडीबिल्डिङ यात्रा त्यति सहज थिएन, पातलो शरीर र विदेशमा काम गर्नुपर्ने बाध्यताले उनको सपना थिचिँदै गयो । समयक्रमसँगै निरन्तरको लगाव र अथक परिश्रमले उनको शरीरले एउटा आकार पायो जसले उनलाई मात्र चिनाएन, नेपालको प्रतिनिधित्व गर्दै अन्तर्राष्ट्रिय स्टेजमा नेपालको झन्डा फहराउँदै उपाधिको दावेदारसमेत बनायो । परियार भन्छन्– मलाई थाहा थिएन, एकदिन जिम र बडीबिल्डिङ मेरो जीवनको पर्यायवाची बन्नेछ ।
